**भारत सरकार**

पर्यावरण एवं वन मंत्रालय

**राज्य सभा**

अतारांकित प्रश्न सं0 14

22-11-2011 को उत्तर के लिए

**'' बाघ रिजर्वों में इको-पर्यटन ''**

**14: श्री ए0 इलावरासन :**

क्या **पर्यावरण और वन मंत्री** यह बताने की कृपा करेंगे कि :

(क) क्या सरकार ने बाघ रिजर्वस् के अंदर और उसके चारों ओर पर्यटकों के आवागमन और निर्माण संबंधी गतिविधियों पर प्रतिबंध लगाने हेतु पर्यावरण अनुकूल पर्यटन संबंधी एक नया प्रस्ताव प्रस्तुत किया है क्योंकि बाघ रिजर्वस् के आस-पास पर्यटन संबंधी गतिविधियों से एक नया खतरा पैदा हो गया है ;

(ख) यदि हां, तत्संबंधी ब्यौरा क्या है ; और

(ग) पर्यावरण अनुकूल पर्यटन के इस प्रस्ताव से देश में बाघों की किस हद तक रक्षा हो पाएगी ?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क), (ख) और (ग) भारत सरकार ने वन्यजीव (संरक्षण) अधिनियम, 1972 और वन (संरक्षण) अधिनियम 1980 के अधिकार क्षेत्र के भीतर, सुरक्षित क्षेत्रों जिनमें बाघ रिजर्व क्षेत्र भी अन्य बातों के साथ-साथ शामिल हैं, में और उनके चारों ओर पारि-पर्यटन से संबंधित दिशानिर्देशों को अंतिम रुप देने के लिए एक समिति गठित की है ।

\*\*\*\*\*\*